**У С Т А В**

**НА НАРОДНО ЧИТАЛИЩЕ „ПРОБУДА 1952” С. ЧЕРНООЧЕНЕ, ОБЩ.ЧЕРНООЧЕНЕ, ОБЛ. КЪРДЖАЛИ**

/препис с актуализация на промените, приети на основание решения на Общото събрание на читалището от 30.03.2010 година/

**ГЛАВА ПЪРВА**

**ОБЩИ ПОЛОЖЕНИЯ**

**Чл.1**./**изм. с решение на ОС от 30.03.2010 г.**/ Народно читалище „ПРОБУДА 1952”, наричано за краткост „читалището” е самоуправляваща се културно-просветна организация на населението в с. Черноочене, общ. Черноочене, обл. Кърджали. То се изгражда и работи върху принципа на демократизма, доброволността и автономията.

**Чл.2**. **/нов, приет с решение на ОС от 30.03.2010 г./**

Читалището не е политическа организация, в неговата дейност могат да участват всички лица без оглед на ограничение на възраст и пол, политически и религиозни възгледи и етническо самосъзнание.

**Чл.3**. **/нов, приет с решение на ОС от 30.03.2010 г./**

Читалището поддържа отношение на сътрудничество и координация с държавните органи и организации, на които законите възлагат определени задължения.

**Чл.4**. **/нов, приет с решение на ОС от 30.03.2010 г./**

Читалището може да се сдружава с други читалища на местно и национално равнище за постигане на своите цели, за провеждане на съвместни дейности и инициативи при условията и по реда на Закона за народните читалища.

**Чл.5. /нов, приет с решение на ОС от 30.03.2010 г./**

Читалището е юридическа организация с нестопанска цел. То се представлява от председателя и секретаря заедно и поотделно.

**Чл.5а**. **/нов, приет с решение на ОС от 30.03.2010 г./**

Седалището и адреса на управление на читалището е с. Черноочене,общ.Черноочене, обл. Кърджали.

**ГЛАВА ВТОРА**

**ЦЕЛИ И ЗАДАЧИ**

**Чл.6**./**изм. с решение на ОС от 30.03.2010 г.**/ Целите на читалището са да задоволява потребностите на гражданите, свързани с:

**1.** /**изм. с решение на ОС от 30.03.2010 г.**/ Развитие и обогатяване на културния живот, социалната и образователната дейност в населеното място, където осъществяват дейността си.

**2.** Запазване на обичаите и традициите на българския народ.

**3.** Разширяване на знанията на гражданите и приобщаването им към ценностите и постиженията на науката, изкуството и културата.

**4.**Възпитава за утвърждаване на националното самосъзнание.

**5. /нов, приет с решение на ОС от 30.03.2010 г./** Осигуряване на достъп до информация.

 **Чл.7.** За постигане на целите по чл.6 читалището извършва основни дейности като:

1. /**изм. с решение на ОС от 30.03.2010 г.**/ Уреждане и поддържане на библиотеки, читалня, фото-, фоно-, филмо- и видеотеки, както и създаване и поддържане на електронни информационни мрежи;

2**.** Развиване и подпомагане на любителско-художествено творчество.

3. /**изм. с решение на ОС от 30.03.2010 г.**/ Организиране на школи, кръжоци, курсове, клубове, кино- и видеопоказ, празненства , концерти, чествания и младежки дейности.

4.Събиране и разпространяване на знания за родния край.

5. /**изм. с решение на ОС от 30.03.2010 г.**/ Създаване и съхраняване на музейни колекции съгласно Закона за културното наследство.

6.Издаване на печатни материали.

7. Други дейности свързани с целите и задачите на читалището.

8. **/нов, приет с решение на ОС от 30.03.2010 г./** Предоставяне на компютърни и интернет услуги.

**ГЛАВА ТРЕТА**

**УЧРЕДЯВАНЕ И ЧЛЕНСТВО**

**Чл.8./1// изм. с решение на ОС от 30.03.2010 г.**/ Читалището се учредява на учредително събрание, на което присъстват най-малко 50 дееспособни физически лица.

**/2/** Читалището съществува без срок и дейността му се прекратява по решение на общото събрание на неговите членове вписано в регистъра на окръжния съд.

**Чл.9/1/** Членовете на читалището са индивидуални, колективни и почетни.

/2// **изм. с решение на ОС от 30.03.2010 г.**/ Индивидуалните членове са български граждани. Те биват действителни и спомагателни.

а/ Действителните членове са лица, навършили 18 години, които участват в дейността на читалището, редовно плащат членски внос и имат право да избират и да бъдат избирани;

б/ Спомагателните членове са лица до 18 години, които нямат право да избират и да бъдат избирани; те имат право на съвещателен глас.

/3// **изм. с решение на ОС от 30.03.2010 г.**/ Колективните членове съдействат за осъществяване целите на читалището, подпомагат дейностите, поддържането и обогатяването на материалната база и имат на право един глас в Общото събрание. Колективни членове могат да бъдат:

-Професионални организации;

-Стопански организации;

-Търговски дружества;

-Кооперации и сдружения;

-Културно-просветни и любителски клубове и творчески колективи.

/4/Почетни членове могат да бъдат български и чужди граждани с изключителни заслуги за читалището.

**Чл.9а./ нов, приет с решение на ОС от 30.03.2010 г./** Всеки български гражданин,който отговаря на условията предвидени в ЗНЧ и е приел устава на читалището, може да бъде приет за негов член. Приемането на нови членове се извършва въз основа на подадено заявление до читалищното настоятелство, придружено с декларация, че приема Устава на читалището. Решенията на настоятелството за приемане на нови членове подлежи на утвърждаване от Общото събрание.

**Чл.9б./1// нов, приет с решение на ОС от 30.03.2010 г./** Членството в читалището се прекратява:

1. С едностранно волеизявление за напускане.
2. С изключването му от Общото събрание по предложение на читалищното настоятелство, поради: извършване на системни нарушения на устава, при поведение, несъвместимо с понататъшното му членство и неплащане на членския внос за срок от 2 години.
3. С прекратяване на читалището.
4. Със смъртта на съответния член на читалището или при прекратяване на дейността на колективен член на читалището.

 /2/ При прекратяване на членството на прекратения член не се връща членски внос.

**ГЛАВА ЧЕТВЪРТА**

**ОРГАНИ И САМОУПРАВЛЕНИЕ**

**Чл.10**. Органи на самоуправление на читалището са:

* Общо събрание;
* Настоятелство;
* Проверителна комисия;

**Чл. 11./1/.** Върховен орган на читалището е общото събрание

 **/2/.** Общото събрание на читалището се състои от всички членове на читалището, имащи право на глас.

**Чл.12./1// изм. с решение на ОС от 30.03.2010 г.**/ Общото събрание има следните компетенции:

1. Изменя и допълва устава;
2. Избира и освобождава членове на Настоятелството, Проверителна комисия и Председателя;
3. Приема вътрешни актове, необходими за организацията на дейността на читалището;
4. Изключва членове на читалището;
5. **/ изм. с решение на ОС от 30.03.2010 г.**/ Определя основни насоки на дейността на читалището;
6. **/ изм. с решение на ОС от 30.03.2010 г.**/ Взема решение за членуване или за прекратяване на членство в читалищно сдружение;
7. Приема бюджета на читалището;
8. Приема годишния отчет;
9. Определя размера на членския внос;
10. Отменя решения на органи на читалището;
11. **/ изм. с решение на ОС от 30.03.2010 г.**/ Взема решения за откриване на клонове на читалището след съгласуване с общината;
12. Взема решения за прекратяване на читалището;
13. Взема решения за отнасяне до съда на незаконосъобразни действия на ръководството или отделни читалищни членове;

 /2/. Решения на Общото събрание са задължителни за другите органи на читалището.

Чл.13.**/1// изм. с решение на ОС от 30.03.2010 г.**/ Редовно общо събрание на читалището се свиква от настоятелството най-малко веднъж годишно. Извънредно общо събрание може да бъде свикано по решение на настоятелството, по искане на проверителната комисия или на една трета от членовете на читалището с право на глас. При отказ на настоятелството да свика извънредно общо събрание, до 15 дни от постъпването на искането проверителната комисия или една трета от членовете на читалището с право глас могат да свикат извънредно общо събрание от свое име.

**/2// изм. с решение на ОС от 30.03.2010 г.**/ Поканата за събрание трябва да съдържа дневния ред, датата, часа и мястото на провеждането му и кой го свиква. Тя трябва да бъде получена срещу подпис или връчена не по-късно от 7 дни преди датата на провеждането. В същия срок на вратата на читалището и на други общодостъпни места в общината, където е дейноста на читалището, трябва да бъде залепена поканата за събранието.

**/3// изм. с решение на ОС от 30.03.2010 г.**/ Общото събрание е законно, ако присъстват най-малко половината от имащите право на глас членове на читалището. При липса на кворум събранието се отлага с един час. Тогава събранието е законно, ако на него присъстват не по-малко от една трета от членовете при редовно общо събрание и не по-малко от половината плюс един от членовете при извънредно общо събрание.

**/4// отменена с решение на ОС от 30.03.2010 г./. /5/** Решенията по чл.12, ал,1, точка 1, 4, 10, 11, 12 се вземат с мнозинство най-малко 2/3 /две трети/ от всички членове. **/6// нов, приет с решение на ОС от 30.03.2010 г./** Две трети от членовете на общото събрание на народното читалище могат да предяват иск пред окръжния съд по седалището на читалището за отмяна на решение на общото събрание, ако то противоречи на закона или устава. **/7// нов, приет с решение на ОС от 30.03.2010 г./** Искът се предявява в едномесечен срок от узнаването на решението, но не по-късно от една година от датата на вземане на решението.

Чл.14.**/1/ изм. с решение на ОС от 30.03.2010 г.**/ Изпълнителен орган на читалището е Настоятелството, което се състои от най-малко трима членове, избрани за срок от три години. Същите трябва да нямат роднински връзки по права и съребрена линия до четвърта степен.

 /2/ Настоятелството:

1. Свиква общо събрание;
2. Осигурява изпълнението на решенията на общото събрание;
3. Подготвя и внася в общото събрание проект за бюджет на читалището и утвърждава щата му;
4. Подготвя и внася в общото събрание отчет за дейността на читалището;
5. Назначава секретаря и утвърждава длъжностната му харектеристика.

/3/Настоятелството взема решения с мнозинство повече от половината от членовете си.

Чл.15/1/ Председателят на читалището е член на настоятелството и се избира от общото събрание за срок от три години.

**/2// изм. с решение на ОС от 30.03.2010 г.**/ Председателят на читалището:

1. Организира дейността на читалището съобразно закона, устава и решенията на общото събрание;
2. Представлява читалището;
3. Свиква и ръководи заседанията на настоятелството и председателства общото събрание;
4. /отменена **с решение на ОС от 30.03.2010г./.**
5. Отчита дейността си пред настоятелството;
6. Сключва и прекратява трудовите договори със служителите, съобразно бюджета на читалището въз основа на решение на настоятелството. Чл.16.**/1/ изм. с решение на ОС от 30.03.2010 г.**/ Секретарят на читалището:

1. организира изпълнението на решенията на настоятелството, включително решенията за изпълнен ията на бюджета;

2. организира текущата основна и допълнителна дейност;

3. отговаря за работата на щатния и хонорувания персонал;

4. представлява читалището заедно и поотделно с председателя.

/2// **нов, приет с решение на ОС от 30.03.2010 г./** Секретарят не може да е в роднински връзки с членовете на настоятелството и на проверителната комисия по права и по съребрена линия до четвърта степен, както и да бъде сълруг/съпруга/ на председателя на читалището.

Чл.17. /1/ Проверителната комисия се състои от най-малко от трима членове избрани за срок от три години.

/2// **изм. с решение на ОС от 30.03.2010 г.**/ Членовете на проверителната комисия не могат да бъдат лица, които са в трудово правни отношения с читалището или са роднини на членове на настоятелството, на председателя или на секретаря по права линия, съпрузи, братя, сестри и роднини по сватовство от първа степен.

/3// **изм. с решение на ОС от 30.03.2010 г.**/ Проверителната комисия осъществява контрол върху дейността на настоятелството, председателя и секретаря на читалището по спазване на закона, устава и решенията на общото събрание.

/4/. При констатиране на решения проверителната комисия уведомяват общото събрание на читалището и при данни за извършени престъпления, и органите на прокуратурата.

Чл.18.**/ изм. с решение на ОС от 30.03.2010 г.**/ Не могат да бъдат избрани за членове на Настоятелството и проверителната комисия, и за секретари, които са осъждани за лишаване от свобода за умишлени престъпления от общ характер.

**Чл.18а./ нов, приет с решение на ОС от 30.03.2010 г./** Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на съответното читалище.

**ГЛАВА ПЕТА**

**ИМУЩЕСТВО, ФИНАНСИРАНЕ И ПРЕКРАТЯВАНЕ**

**/наименование изм. с решение на ОС от 30.03.2010 г./**

Чл.19. Имуществото на читалището се състои от право на собственост и от други вещи, права, взимания, ценни книжа, други права и задължения.

Чл.20.**/ изм. с решение на ОС от 30.03.2010 г.**/ Читалището набира средства от следните източници:

1. Членски внос;
2. /**изм. с решение на ОС от 30.03.2010 г./** Културно просветна дейност и информационна дейност;
3. Субсидии от държавния и общински бюджет;
4. Наеми от движимо и недвижимо имущество;
5. Дарения и завещания;
6. Други приходи.

Чл.21./1/ Разходите не бива да надвишават приходната част от бюджета;

/2/ Оформянето на оправдателните документи, отчитането на разходите се извършва по установен ред;

/3.// **нов, приет с решение на ОС от 30.03.2010 г./** Читалището не може да отчуждава недвижими вещи и да учредяват ипотека върху тях.

/4.// **нов, приет с решение на ОС от 30.03.2010 г./** Движими вещи, собственост на читалището могат да бъдат отчуждавани, залагани, бракувани или заменени с по-доброкачествени само по решение на настоятелството.

 /5.// **нов, приет с решение на ОС от 30.03.2010 г./** Читалището няма право да предоставя собствено или ползвано от него имущество възмездно или безвъзмездно:

1. за хазартни игри и нощни заведения;
2. за дейност на нерегистрирани по Закона за вероизповеданията религиозни общности и юридически лица с нестопанска цел на такива общности;
3. за постоянно ползване от политически партии и организации;
4. на председателя, секретаря, членовете на настоятелството и проверителната комисия и на членовете на техните семейства.

Чл.22/**нов, приет с решение на ОС 30.03.2010 г./** Прекратяването на читалището се извършва на основанията и по реда предвидени в ЗНЧ.

ДОПЪЛНИТЕЛНИ И ЗАКЛЮЧИТЕЛНИ РАЗПОРЕДБИ

1. /**изм. с решение на ОС от 30.03.2010 г./** Читалището има име, кръгъл печат с надпис: \* НАРОДНО ЧИТАЛИЩЕ „ПРОБУДА 1952”\* с.ЧЕРНООЧЕНЕ ОБЛ. КЪРДЖАЛИ, в средата разтворена книга с годината на основаването му. Печатът се съхранява от Председателя и Секретаря на читалището.
2. Празникът на читалището е 24 май деня на българската просвета и култура.
3. /отменена **с решение на ОС ОТ 30.03.2010 г./**

Настоящият Устав е приет с квалифицирано мнозинство от Общото събрание на ЧИТАЛИЩЕ „ПРОБУДА” с Черноочене, проведено на 24.07.1997год.. в с. Черноочене и представлява неразделна част от протокола на това събрание и е изменен с решение на Общото събрание, проведено на 30.03.2010 г.

**ОТЧЕТ ЗА ДЕЙНОСТТА НА НЧ „ПРОБУДА 1952” ЗА 2021 ГОДИНА**

 През 2021 година читалището осъществяваше дейността си в съгласие със своите програмни цели, заложени в Устава на организацията. Основните цели на читалището са да подпомага развитието и обогатяването на културния живот, социалната и образователна дейност; да съхранява обичаите и традициите; да развива библиотечна дейност, както и да разшири знанията на гражданите.

Годината беше тежка в световен мащаб. С цел опазване здравето на населението и предотвратяване разпространението на Covid 19 Министъра на здравеопазването издаде заповед, с която всички масови мероприятия бяха преустановени. НЧ „Пробуда 1952“ преустанови работата с потребители въз основа на Заповед №РД-01-51/26.01.2021 г.. Читалищното настоятелство взе решение да се наблегне на библиотечната дейност и времето да се оползотвори в пренареждане на библиотечния фонд, фонда да се разчисти от остарели, изхабени книги. На основание Чл.35 от Наредба №3 от 18 ноември 2014 г. за съхраняването, ползването и разпореждането с документи от библиотечния фонд се назначи тричленна комисия, която да извърши отчисляване на книги от фонда на библиотеките към НЧ „Пробуда 1952“. Отчислиха се общо 2905 библиотечни единици въз основа на Наредба №3 от 18 ноември 2014 г. за съхраняването, ползването и разпореждането с документи от библиотечния фонд Чл.30, т.1; т.2; т.4; т.5; т.6, на обща стойност 3316.62 лв. Читалището кандидатства с проект по програма „Българските библиотеки - съвременни центрове за четене и информираност 2021”, и получи финансиране от 1231,31 лв. В изпълнение на проект са закупени 82 книги, получени от дарения 413 книги. Библиотечния фонд при библиотеките към читалището към 31.12.2021 г. наброява 16964 библиотечни единици. Извънредната ситуация оказа влияние на посещенията и заетите библиотечни единици. Потребителите за отчетния период са 513, от които 169 са до 14 годишна възраст. Броят на заетите библиотечни материали е 5900. Общо посещения в библиотеката-6635, от които -950 са в библионет. С оглед спазването на Заповедите на Министъра на здравеопазването и с цел опазването здравето на потребителите всички мероприятия се отмениха.

Към 31.12.2021 г. читалището наброява 99 членове, които са физически лица.

През изминалата година читалището работи по утвърдена субсидия от държавния бюджет и постъпления от членски внос, които не са достатъчни. За по-успешното си развитие читалището има нужда от хореограф, подобрение на техническо - материалната си база, закупуване на нова литература и носии.

**ПРОГРАМА И ПЛАН ЗА РАБОТА НА НЧ „ ПРОБУДА 1952” ЗА 2022 ГОДИНА**

**Януари**

08.01. - Бабинден - български обичаи и ритуали

21.01. - Ден на родилната помощ

**Февруари**

14.02. - Ден на лозаря / Трифоновден/

18.02. - Годишнина от обесването на Васил Левски

**Март**

01.03. - Ден на мартеницата

08.03. - Международен ден на жените

22.03. - Първа пролет

**Април**

02. -23.04. - Маратон на четенето

**Май**

01.05. - Арефе

02. -04.05.- Рамазан байрам

11.05. - Национален ден на библиотекаря

24.05. - Ден на българската просвета и култура и на славянската писменост

**Юни**

01.06. - Ден на детето

02.06. - Ден на Христо Ботев

**Юли**

08.07. - Арефе

09. -12.07. - Курбан байрам

**Август**

Лятна читалня

**Септември**

06.09. - Съединението на България

22.09. - Ден на Независимостта на България

**Октомври**

07.-09.10. – Селищен празник

**Ноември**

01.11. - Ден на народните будители

**Декември**

01.12. - Световен ден за борба срещу СПИН

12. -16.12. - Седмица на четенето

25.12. - Коледа